“ฟินันเซีย ฮีโร่” จับมือ 9 มหาวิทยาลัย จัดประลองฝีมือ “เทรดหุ้น” จำลอง
“ฟินันเซีย ฮีโร่” จับมือ 9 มหาวิทยาลัย จัดประลองฝีมือ "เทรดหุ้น" จำลอง
5 ก.พ. 2564

บรรยากาศพิธีเปิดตัวโปรเจคใหญ่แห่งปี “HERO Stock U-Challenge” การแข่งขันเทรดหุ้นจำลองสุดท้าทายกับเพื่อนต่างมหาวิทยาลัยทั้ง 9 แห่ง ผ่านแอปพลิเคชันเทรดหุ้นอัจฉริยะ Finansia HERO ชิงทุนการศึกษากว่า 100,000 บาท ประธานเปิดงานโดย นายช่วงชัย นะวงศ์ ประธานเจ้าหน้าที่บริหาร และนางนุสรา รุ่นเจริญ กรรมการบริหาร บมจ.หลักทรัพย์ ฟินันเซีย ไซรัส ร่วมด้วยคณะอาจารย์ทั้ง 9 มหาวิทยาลัยระดับประเทศ
ได้แก่ มหาวิทยาลัยเทคโนโลยีราชมงคลธัญบุรี มหาวิทยาลัยธุรกิจบัณฑิตย์ มหาวิทยาลัยกรุงเทพ มหาวิทยาลัยรังสิต มหาวิทยาลัยหอการค้าไทย มหาวิทยาลัยศรีนครินทรวิโรฒ มหาวิทยาลัยสยาม สถาบันเทคโนโลยีไทย-ญี่ปุ่น และสถาบันการจัดการปัญญาภิวัฒน์ ซึ่งนักศึกษาที่เข้าร่วมโครงการจะได้รับการเทรนนิ่งจากกูรูชื่อดัง “โค้ชพี่ป๊อบ” และ “คุณพืช Money HERO” ที่จะมาเผยเคล็ดลับ เทคนิคการเทรดหุ้น พร้อมเรียนรู้วิธีการใช้งานเครื่องมือสุดทันสมัยจากทีม Finansia HERO Trainer ฟรี ไม่มีค่าใช้จ่าย เริ่มแข่งขัน 15 ก.พ. – 15 เม.ย. 64
โดยปัจจุบันมีผู้เข้าร่วมแข่งขันแล้วกว่า 1,000 คน อ่านข้อมูลเพิ่มเติมได้ที่ www.fnsyrus.com/herostockuchallenge หรือทางเฟสบุ๊ค Finansia HERO และทาง Call Center โทร. 02 782 2400